CELEX: 32008D0138
Language: hu
Date: 2007-12-19 00:00:00
Title: 2008/138/EK: A Bizottság határozata ( 2007. december 19. ) a trágyáról szóló rendelet (C 12/1999) szerinti kompenzációkra nyújtott állami támogatásról (az értesítés a C(2007) 6777. számú dokumentummal történt)

20.2.2008   
            
            
               HU
            
            
               Az Európai Unió Hivatalos Lapja
            
            
               L 44/29
            
         
      A BIZOTTSÁG HATÁROZATA
   
   (2007. december 19.)
   a trágyáról szóló rendelet (C 12/1999) szerinti kompenzációkra nyújtott állami támogatásról
   (az értesítés a C(2007) 6777. számú dokumentummal történt)
   (Csak a francia és a holland nyelvű szöveg hiteles)
   (2008/138/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 88. cikke (2) bekezdésére,
   miután felszólították az érdekelteket, hogy az említett rendelkezés(ek)nek megfelelően nyújtsák be észrevételeiket (1),
   mivel:
   I.   AZ ELJÁRÁS
   
               (1)
            
            
               A belga hatóságok 1998. július 3-án kelt levelükben az EK-Szerződés 88. cikke (3) bekezdésének megfelelően bejelentették a fenti támogatást.
            
         
               (2)
            
            
               A Bizottság az 1999. március 26-án kelt, SG-Greffe (1999) D/2211 sz. levelében elindította az EK-Szerződés 88. cikke (2) bekezdése szerinti hivatalos vizsgálati eljárást. Ezt követően Belgium 1999. április 28-án kelt levelében megtette észrevételeit.
            
         
               (3)
            
            
               A Bizottság megkapta az érdekelt felek észrevételeit. Azokat 1999. június 30-án levélben továbbította Belgiumnak, megadva számára a válaszadás lehetőségét. A belga hatóságok 1999. június 1-jén, 2000. június 27-én és 2001. július 23-án kelt leveleikben további információkkal szolgáltak a Bizottság számára.
            
         
               (4)
            
            
               Belgium 2007. március 12-én kelt levelében értesítette a Bizottságot a bejelentett intézkedés visszavonásáról. E levélben Belgium megerősítette, hogy a támogatást nem folyósították.
            
         II.   KÖVETKEZTETÉS
   
               (5)
            
            
               A Belgium által a visszavonás tárgyában benyújtott kérelem kézhezvételének időpontjáig a Bizottság nem hozott hivatalos határozatot az érintett bejelentésről. Az adott körülmények fényében a Bizottság az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (2) 8. cikke (1) bekezdésének értelmében a visszavonást elfogadja.
            
         
               (6)
            
            
               Ezért a hivatalos vizsgálati eljárást a 659/1999/EK rendelet 8. cikke (2) bekezdésének megfelelően le kell zárni, mivel mára értelmét vesztette,
            
         ELFOGADTA EZT A HATÁROZATOT:
   1. cikk
   A trágyáról szóló rendelet szerinti kompenzációkra nyújtott támogatásra vonatkozó hivatalos vizsgálati eljárás ezennel a 659/1999/EK rendelet 8. cikke (2) bekezdésének megfelelően lezárul.
   2. cikk
   Ennek a határozatnak Belgium a címzettje.
   
      Kelt Brüsszelben, 2007. december 19-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL C 129., 1999.5.8., 2. o.
   
      (2)  HL L 83., 1999.3.27., 1. o.